[{"text_idx": "#000000", "text": "SALT Curated Resources for Teaching"}, {"text_idx": "#000002", "text": "Yn ystod mis Tachwedd 2019, roeddwn ddigon ffodus i arsylwi dau aelod o staff yn dysgu a rhoi cefnogaeth addysgu i grw\u0302p mawr o fyfyrwyr. Y cyntaf, Dr. Mark Coleman o Goleg Peirianneg, yn dysgu dros 150 o fyfyrwyr yn ei ddosbarthiadau, a Dr. Sian Rees o Goleg y Celfyddydau a Dyniaethau yn dysgu grw\u0302p o tua 70 myfyriwr O\u0302l-raddedig a ddysgir."}, {"text_idx": "#000003", "text": "Fe wnes i hyn trwy ein Rhaglen Drws Agored . Roeddwn eisiau arsylwi athro\u2019n dysgu grwpiau mawr gan nad yw\u2019n rhywbeth dwi wedi cael y profiad o, felly roedd yn rhywbeth roeddwn eisiau tystio i fy hun, er i fi weld cyngor o\u2019r AAU: Cyngor ar gyfer Dysgu Grwpiau Mawr"}, {"text_idx": "#000004", "text": "Mae Mark a Sian wedi ennill \u2018ELTA\u2019 (Excellence in Learning and Teaching Award) enwebir gan fyfyrwyr, a hefyd wedi bod yn cefnogi SALT yn rhoi cyfarwyddyd ar ddysgu trwy ein TUAAU, a hefyd yn ein Trafodaethau TEL (Fe wnaeth Mark siarad am sut mae\u2019n defnyddio Slido yn un o Drafodaethau TEL ym mis Mai 2019: Defnyddio Slido a thaclau eraill i gynnwys y gynulleidfa \u2013 copi\u0308wch ac agorwch y ddolen yn Chrome/Firefox i\u2019w wylio a gwrando)"}, {"text_idx": "#000006", "text": "Roedd dosbarth Mark yn ailadroddiad o sesiwn rhoddir i beirianyddion y flwyddyn gyntaf, sydd yn dod o gefndiroedd diwylliannol a disgyblaethau amrywiol (y garfan gyfan tua 500 o fyfyrwyr). Cynhelir mewn darlithfa a\u0302 rhenciau, byrddau gwyn, 3 sgrin, a lle i tua 180 o bobl. Roedd y sesiwn 2 awr ar ddarlith 15 ar ewtecteg \u2013 gwelir y llun uchod a\u2019r ddolen yma "}, {"text_idx": "#000007", "text": "Roedd Sian yn edrych ar Gysylltiadau Cyhoeddus a brandio gyda\u2019i myfyrwyr lefel meistr, mewn ystafell oedd a\u0302 llawr fflat, seddau sefydlog mewn rhesi yn nhwr Faraday. Tuag at y cefn, roedd yna \u2018platfform\u2019 ond roedd symudiad i\u2019r athro yn gyfyng i un eil ar ochr yr ystafell."}, {"text_idx": "#000008", "text": "Fe wnes i arsylwi addysgwyr hyderus yn cysylltu a\u0302 chyfathrebu gyda\u2019r myfyrwyr, ac yn gallu cysylltu\u2019n gorfforol gan symud o gwmpas yr ystafell er gwaethaf y rhwystrau \u2013 seddau sefydlog mewn rhesi a grisiau er enghraifft."}, {"text_idx": "#000009", "text": "Mae Mark yn defnyddio Slido ( i ddarganfod dealltwriaeth y myfyrwyr a hefyd fel ffordd o allu\u2019r myfyrwyr i ofyn cwestiynau wrth iddo ddysgu \u2013 mae\u2019n berffaith i ddelio a\u0302 dosbarthiadau mawr, ond hefyd yn cyfeirio at faterion o gynwysoldeb i\u2019r rheini sydd eisiau aros yn anhysbys/yn rhy ofnus i ofyn cwestiwn (K4, V1)."}, {"text_idx": "#000010", "text": "Mae yna dechnolegau eraill i gyflawni nodau tebyg \u2013 gwelir tudalennau we SALT: Mae yna lawer o ymchwil ar y defnydd o\u2019r fath yma o daclau ar gyfer cysylltu a chyfeirio at broblemau cynwysoldeb, hefyd, ei fod yn gwneud dysgu\u2019n hwylus (Gwelir Chan, Wan and Ko, 2019) \u2013 rhywbeth oedd yn amlwg yn nosbarth Mark gan fod cystadleuaeth ynghlwm iddo!)"}, {"text_idx": "#000011", "text": "Mae Sian yn gofyn i\u2019w myfyrwyr i weithio mewn partneriaid (Troi (neu feddwl), Paru, Rhannu o Gyngor yr AAU) ac mae hi\u2019n gosod cwestiynau\u2019n aml iddynt drafod ac ateb, wrth iddynt drafod, mae hi\u2019n \u2018cerdded yr ystafell\u2019 ac yn hyrwyddo eu dysgu ac yn annog atebion wrth yr holl fyfyrwyr. Mae yna nifer o esiamplau o ddysgu cyfredol yn cael ei ddefnyddio gan Sian, lle\u2019n briodol i nodweddion y myfyrwyr (K2, K3)."}, {"text_idx": "#000012", "text": "Mae\u2019r ddau athro yn defnyddio dulliau i gysylltu sydd yn briodol i\u2019w grw\u0302p, ac yn dod ag ymchwil eu hun i\u2019r sesiwn (K1). Un o\u2019r pethau gorau am y rhaglen Drws Agored yw\u2019r gallu i gael trafodaeth dda gyda\u2019r ddau ohonynt am eu rhesymau i ddulliau gwahanol o ddysgu, dyluniad y dosbarth a\u2019r gefnogaeth ar gyfer addysgu. Roedd \u2018Siarad Dysgu\u2019 yn ysbrydoledig."}, {"text_idx": "#000013", "text": "Beth sy\u2019n ddefnyddiol i\u2019w gofio, nad ydych o angenrheidrwydd yn arbenigwyr yn y pwnc mae\u2019ch cydweithwyr yn dysgu \u2013 peirianneg a chysylltiadau cyhoeddus yn y mater yma. Fe wnes i ddysgu pethau oddi wrthynt, o Mark ddysgais am nodweddion a chyfraneddau aloeon a sut mae hynny\u2019n effeithio\u2019i ansawdd cyfunol. Wrth Sian, sut i ymdrin ag ymgyrch marchnata, heb os am y cynnyrch."}, {"text_idx": "#000015", "text": "A wnes i weld beth oeddwn eisiau?"}, {"text_idx": "#000016", "text": "Do! Ges i gyfle amhrisiadwy i ganfod lawer o gwestiynau dilynol, gyda\u2019r ddau ohonynt a hoffem feddwl bod y drafodaeth wedi cyfoethogi\u2019r ymarferion o\u2019r ddau ochr. Dyna pam mae\u2019r rhaglen Drws Agored yn cynnig cyfle gwych i barhau i wella\u2019ch ymarfer (\u201cgwnewch CPD\u201d) ac yn hyrwyddo agwedd allweddol o ddysgu o eraill (King, 2019). Fel Cymrawd o\u2019r AAU (bob categori)-, mae\u2019n bwysig i Aros Mewn Arfer Da ac felly I Fyth Orffen Dysgu."}, {"text_idx": "#000024", "text": "Leave a Reply Cancel reply"}, {"text_idx": "#000026", "text": "Save my name, email, and site URL in my browser for next time I post a comment."}, {"text_idx": "#000028", "text": "Twitter Feed Tweets by @susaltteam"}, {"text_idx": "#000029", "text": "By continuing to use the site, you agree to the use of cookies. more information Accept"}, {"text_idx": "#000030", "text": "The cookie settings on this website are set to \"allow cookies\" to give you the best browsing experience possible. If you continue to use this website without changing your cookie settings or you click \"Accept\" below then you are consenting to this."}]